Nazar Çepurni

Nazar Vyaçeslavoviç Çepurni (; ) — ukraynalı idman gimnastı.

O, 2024-cü il Yay Olimpiya Oyunlarında Ukraynanı təmsil edib. 2024-cü ildə kişilər arasında bədii gimnastika üzrə Avropa çempionatında qızıl medal, 2019-cu ildə gənclər arasında Dünya çempionatında isə komanda tərkibində gümüş medal qazanıb. Fərdi tullanmada o, 2011-ci il Yay Universiadasının çempionu, 2018-ci il Yeniyetmələrin Yay Olimpiya Oyunlarının gümüş medal, 2023-cü il Dünya və 2024-cü il Avropa çempionatlarının bürünc medal mükafatçısı olub. 

Bundan əlavə, o, tirdə 2019-cu ildə gənclər arasında Dünya çempionudur.
 Həyatı 
 2016 
İsveçrənin Bern şəhərində keçirilən yeniyetmələr arasında Avropa çempionatında iştirak edib.
 2018 
Nazar Çepurni çoxnövçülükdə ona birinci yeri qazandıran Ukrayna Beynəlxalq Kubokunda iştirak edib. O, İlya Kovtun, Vladislav Qrineviç, Dmitri Şişko və Roman Vaşenko ilə birlikdə yeniyetmələrin Avropa çempionatında iştirak edərək, Ukraynanın komanda hesabında beşinci yeri, çoxnövçülükdə isə doqquzuncu yeri tutmuşdur. Daha sonra o, Mərakeşdə keçirilən Ümumdünya məktəbli İdman Oyunlarında iştirak edərək, çoxnövçülükdə Dioqo Soareşdən sonra ikinci, halqalarda üçüncü oldu, lakin tirdə qızıl medal qazandı. O, həmçinin halqalarda bürünc, çoxnövçülükdə isə gümüş medal qazanıb.

2018 Yeniyetmələrin Olimpiya Oyunlarında Ukraynanı təmsil edib, komandası qızıl medal qazanıb. O, dörd fərdi finala: çoxnövçülük, xalçada sərbəst hərəkətlər, dayaqlı tullanma və paralel qollara vəsiqə qazanıb. Çoxnövçülükdə altıncı, xalçada hərəkətlərdə və paralel qollarda dördüncü oldu. Brendon Brionesə uduzaraq dayaqlı tullanmada gümüş medal qazandı.
 2019 
O, Beynəlxalq Ukrayna Kubokunda və Ukrayna çempionatında iştirak edib, burada çoxnövçülükdə İlya Kovtundan sonra ikinci yeri tutub, həmçinin, İlya Kovtun və Vladimir Kostyukla birlikdə Dyörda keçirilən yeniyetmələr arasında ilk Dünya çempionatında iştirak edib. Ukraynanın Yaponiyadan sonra ikinci yeri tutmasında rolu böyük olub, çoxnövçülükdə fərdi hesabda isə yeddinci olub. Üç növdə: xalçada hərəkətlər, paralel qollar və dayaqlı tullanmada finala vəsiqə qazanıb. O, Ryu Sung Hyun və Feliks Dolcidən sonra xalçada hərəkətdə bürünc medal, paralel barmaqlıqlarda yeddinci olub və dayaqlı tullanmada qızıl medal qazanıb. Daha sonra Azərbaycanda, Bakıda keçirilən Avropa Gənclər Yay Olimpiya Festivalında iştirak edib. İlya Kovtun və Vladimir Kostyukla birlikdə komanda yarışında qızıl medal qazanıb. O, çoxnövçülükdə altıncı, tullanmada isə dördüncü yeri tutub, lakin üç fərdi medalını: xalçada hərəkətdə qızıl medal, dəstəli at və paralel halqalarla hərəkətdə gümüş medal qazanıb.

 2021 
Varna və Qahirədə keçirilən idman gimnastikası üzrə Dünya kuboklarında iştirak edib. O, onların hər birində, dayaqlı tullanmada qızıl medal qazanıb, Qahirədə dəstəli atda isə bürünc medal qazanıb. Nəticədə, 2020-2021-ci illərdə dayaqlı tullanmada birinci yeri tutub. İdman gimnastikası üzrə Dünya çempionatında iştirak etmək üçün seçilən Nazar Çepurni bbirinci yeri tutaraq, dayaqlı tullanmada finala vəsiqə qazanıb. Lakin yarışın finalı zamanı o, ikinci tullanma zamanı yıxılaraq yeddinci yerlə kifayətlənməli olub.

 2022 
Nazar Çepurni, Kottbusda keçirilən Dünya Kubokunda iştirak edib və burada Artur Davtyana uduzaraq, dayaqlı tullanmada gümüş medal qazanıb. Daha sonra Dohada keçirilən Dünya Kubokunda iştirak edərək, yenə də Artur Davtyana uduzaraq, gümüş medal qazanıb. Qahirədə keçirilən dünya çempionatında da o, yenə Artur Davtyana uduzaraq, ardıcıl üçüncü gümüş medalını qazanıb. Bakıda keçirilən Dünya Kubokunda isə iştirak edərək, tullanmada qızıl medal qazanıb.

 2023 
Aprel ayında Qahirədə keçirilən Dünya çempionatında iştirak edən Nazar Çepurni, Artur Davtyana uduzaraq, tullanmada gümüş medal qazandı. Avqust ayında o, Ümumdünya Universiadasında iştirak edərək, Ukrayna komandasının yarışda 11-ci yeri tutmasında böyük rolu oldu. Fərdi yarışda isə tullanmada qızıl medal qazandı. 2023-cü ildə Antverpendə keçirilən Dünya çempionatında o, Ukraynanın seçmə mərhələsində komanda hesabında on ikinci yeri tutmasında rol oynadı, bu da onlara 2024-cü il Olimpiya Oyunlarına komanda vəsiqəsini qazandırdı. Fərdi yarışda tullanmada finala da yüksəldi. Finalda o, 14,766 xalla Böyük Britaniyadan Ceyk Carmana və ABŞ-dən Hoy Yanqa məğlub olaraq bürünc medal qazandı. 

Dekabrda isə Dünya çempionatında qazandığı uğurlarına görə "Ukraynanın əməkdar idman ustası" adına layiq görülüb.

 2024 
Qahirədə və Bakıda keçirilən Dünya kuboklarında iştirak edib: tullanmada müvafiq olaraq gümüş və qızıl medal qazanıb. O, 2024-cü il Avropa çempionatında İlya Kovtun, İqor Radivilov, Radomir Stelmax və Oleq Verniayevlə birgə yarışıb və onlar birlikdə birinci yeri tutaraq komanda finalına yüksəliblərO, finalda Ceyk Carmen və Artur Davtyana uduzaraq tullanmada bürünc medal qazanıb. Komanda finalında isə o, tullanma və paralel qollarla hərəkətlərdə töhfə verib.

O, 2024-cü il Olimpiya Oyunlarında Kovtun, Radivilov, Stelmax və Verniayevlə birlikdə mübarizə aparıb. Təsnifat mərhələsində o, Ukraynaya komanda finalına, fərdi yarışda isə tullanmada finala yüksəlməyə kömək edib. Komanda finalında o, Ukraynaya sərbəst hərəkətlər və tullanmada beşinci yeri qazandırıb. O, bürünc medalçı Harri Hepuortdan 0,05 xal geri qalaraq, tullanmada altıncı olub.

 İstinadlar 

Kateqoriya:Ukrayna gimnastları
Kateqoriya:2024 Yay Olimpiya Oyunlarında gimnastlar
Kateqoriya:Ukraynanın olimpiya gimnastları